《送冯卿归无锡》
宋代·王遂

天欲吾民起困穷，就教自择孰如公。
欢颜疾痛呻吟后，乐意耕桑陇亩中。
尽有深长开幕画，若无华藻到边功。
只今未觉诗书力，去久犹当说大冯。

作者简介：王遂，字去非，一字颖叔，枢密副使王韶之玄孙，后为镇江府金坛人，宋代名臣。 嘉泰二年进士，调富阳主簿，历官差干办诸司审计司。绍定三年，知邵武军兼福建招捕司参议官。后任工部尚书。